CELEX: 62014CN0050
Language: et
Date: 2014-02-03 00:00:00
Title: Kohtuasi C-50/14: Eelotsusetaotlus, mille on esitanud Tribunale Amministrativo Regionale per il Piemonte (Itaalia) 3. veebruaril 2014 — CASTA jt versus ASL di Ciriè, Chivasso e Ivrea Ivrea (ASL TO4), Regione Piemonte

29.3.2014   
            
            
               ET
            
            
               Euroopa Liidu Teataja
            
            
               C 93/20
            
         Eelotsusetaotlus, mille on esitanud Tribunale Amministrativo Regionale per il Piemonte (Itaalia) 3. veebruaril 2014 — CASTA jt versus ASL di Ciriè, Chivasso e Ivrea Ivrea (ASL TO4), Regione Piemonte
   (Kohtuasi C-50/14)
   2014/C 93/33
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per il Piemonte
   
      Põhikohtuasja pooled
   
   
      Kaebajad: Consorzio Artigiano Servizio Taxi e Autonoleggio (CASTA), Galati Lucimorto Roberto — Autonoleggio Galati, Seren Bernardone Guido — Autonoleggio Seren Guido
   
      Vastustajad: Azienda Sanitaria Locale di Ciriè, Chivasso e Ivrea (ASL TO4), Regione Piemonte
   
      Eelotsuse küsimused
   
   
               1.
            
            
               Kas liidu riigihankeõigusega — käesoleval juhul on tegemist selle kohaldamisalast välja jäetud lepingute, konkurentsivabaduse, diskrimineerimiskeelu, läbipaistvuse ja proportsionaalsuse põhimõtetega — on vastuolus liikmesriigi õigusnormid, mis lubavad sõlmida tervishoiualaste veoteenuste lepingu otse vabatahtlike ühendustega, mille korraldus põhineb peamiselt tasustamata tööl, ja nii, et sellisele ühendusele hüvitatakse tõepoolest ainult kulud?
            
         
               2.
            
            
               Kui sellist tüüpi lepingut peaks peetama ühenduse õigusega kooskõlas olevaks, siis kas mitme samasuguse, otselepingu saamise õigusega ettevõtja (võimalik, et ka ühenduse ettevõtja) pakkumusi tuleb eelnevalt võrrelda, et piirata ebarentaablite või põhjendamatute kulude katmise ohtu, ning kas seega tuleb otsehankeid lubavaid liikmesriigi õigusnorme tõlgendada nii?
            
         
               3.
            
            
               Kui sellist tüüpi lepingut peaks peetama ühenduse õigusega kooskõlas olevaks, siis kas otselepingu saamise õigusega vabatahtlike ühendustele tuleb seada täpsed protsentuaalsed piirangud, mille ulatuses nad võivad paralleelselt turule pääseda, ja kas seega tuleb liikmesriigi sätet, mis nõuab, et nende ühenduste äritegevus oleks kõigest kõrvaltegevus, tõlgendada nii?